31. 3. 94 De Europæiske Fællesskabers Tidende Nr. L 86/1 (Retsakter hvis offentliggørelse ikke er obligatorisk) RÅDET RÅDETS AFGØRELSE af 24. januar 1994 om indgåelse af en aftale mellem Det Europæiske Fællesskab og Australien om handel med (94/184/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: Indgåelsen af den aftale om handel med vin, som er forhandlet mellem Det Europæiske Fællesskab og Austra- lien, kan lette og fremme samhandelen med vin mellem de kontraherende parter; det er derfor ønskeligt, at nævnte aftale godkendes; for at lette iværksættelsen af visse bestemmelser i aftalen vil det være hensigtsmæssigt, at Kommissionen kan fore- tage de nødvendige tekniske tilpasninger efter proceduren i artikel 83 i Rådets forordning (FØF) nr. 822/87 af 16. marts 1987 om den fælles markedsordning for vin (1); da aftalens bestemmelser er direkte knyttet til foranstalt- ningerne under den fælles landbrugspolitik, navnlig EF- bestemmelserne på vinområdet, skal aftalen indgås på fællesskabsplan — (1) EFT nr. L 84 af 27. 3. 1987, s. 1. Forordningen er senest ændret ved forordning (EØF) nr. 1566/93 (EFT nr. L 154 af 25. 6. 1993, s. 39). TRUFFET FØLGENDE AFGØRELSE: Artikel 1 Aftalen mellem Det Europæiske Fællesskab og Australien om handel med vin med dertil knyttet protokol og brevvekslinger godkendes herved på Fællesskabets vegne. Teksten til de i stk. 1 nævnte akter er knyttet til denne afgørelse. - Artikel 2 Formanden for Rådet bemyndiges herved til at udpege den person, der er beføjet til at undertegne aftalen med bindende virkning for Fællesskabet og til at deponere Fællesskabets godkendelsesinstrument. Formanden for Rådet foranstalter den notifikation, der er omhandlet i aftalens artikel 28, stk. 1. Artikel 3 I forbindelse med anvendelsen af aftalens artikel 17, stk. ' 2, bemyndiges Kommissionen til efter proceduren i artikel 83 i forordning (EØF) nr. 822/87 at indgå de nødvendige akter til ændring af aftalen.